	Без да се съветвам с никого, освен със съпругата си, _насрочих за 25 декември 1989 г. заседание на Академичния съвет_. Той бе властен да ме освободи от заеманата длъжност. Открих заседанието с няколко думи и _предложих да бъда освободен като ректор и член на Съвета._ Молбата ми се прие. Разтоварих от себе си огромно бреме. Олекна ми. Спокойно се разделих с хората, с които работих четири години.